मुंबई धमाका : एटीएस करेगी धमाकों की जांच  
मुंबई धमाके की पूरी जांच महाराष्ट्र की एटीएस करेगी। एटीएस चीफ़ राकेश मारिया ने कहा कि धमाकों की जांच के लिए 12 टीमें बनाई गई हैं।
मुंबई धमाके की पूरी जांच महाराष्ट्र की एटीएस करेगी। एटीएस चीफ़ राकेश मारिया ने कहा कि धमाकों की जांच के लिए 12 टीमें बनाई गई हैं। तीन जगहों पर हुए बम धमाकों में 17 लोग मारे गए और 131 घायल हुए। मुंबई एटीएस और क्राइम ब्रांच की ज्वाइंट टीम बनाई गई हैं। इन हमलों के सिलसिले में 3 एफआईआर दर्ज की गई हैं। मारिया का कहना है कि विस्फोटक अमोनियम नाइट्रेट हो सकता है।   शुरुआती जांच में अमोनियम नाइट्रेट की बात सामने आ रही है। उनका कहना है कि बारिश की वजह से जांच में देरी हो रही है। लोगों से पुलिस ने अपील की है कि अफवाहों पर ध्यान ना दें। धमाकों की जगह से सीसीटीवी फुटेज मिले हैं और पुलिस इन फुटेज की जांच कर रही है और सुराग पता लगाने की कोशिश में है। मुंबई एटीएस प्रमुख राकेश मारिया का कहना है कि ब्लास्ट में टाइमर का इस्तेमाल किया गया है।